****

**บันทึกข้อความ**

**ส่วนราชการ** กสธ. (กง.ปร.) โทร. 02-241-7225

**ที่** มท 0819.3/ **วันที่** สิงหาคม ๒๕65

**เรื่อง** ขอความร่วมมือทางวิชาการจัดทำโครงการฝึกอบรมเชิงปฏิบัติการหลักสูตร “พัฒนาศักยภาพ  
ด้านการจัดการระบบสุขภาพท้องถิ่นแบบมีส่วนร่วมให้กับกองสาธารณสุข องค์การบริหารส่วนจังหวัด   
สำหรับเตรียมความพร้อมรองรับการถ่ายโอนสถานีอนามัยเฉลิมพระเกียรติ 60 พรรษา นวมินทราชินี  
และโรงพยาบาลส่งเสริมสุขภาพตำบล”

เรียน อสถ.

**๑. ต้นเรื่อง**

สถ. ได้รับแจ้งจากสำนักงานคณะกรรมการสุขภาพแห่งชาติว่า ตามที่มีการประชุมร่วมกันระหว่างผู้แทนส่วนราชการ หน่วยงานของรัฐ องค์การบริหารส่วนจังหวัดบางส่วน และสมาคมองค์การบริหารส่วนจังหวัดแห่งประเทศไทย เมื่อวันที่ 8 มิถุนายน 2565 เพื่อปรึกษาหารือเกี่ยวกับการพัฒนาโครงการฝึกอบรมเชิงปฏิบัติการหลักสูตร “พัฒนาศักยภาพด้านการจัดการระบบสุขภาพให้กับกองสาธารณสุข   
องค์การบริหารส่วนจังหวัด สำหรับเตรียมความพร้อมหลังการถ่ายโอนสถานีอนามัยเฉลิมพระเกียรติ   
60 พรรษา นวมินทราชินีและโรงพยาบาลส่งเสริมสุขภาพตำบล” เพื่อสนับสนุนการพัฒนาศักยภาพบุคลากรขององค์การบริหารส่วนจังหวัดที่มีหน้าที่เกี่ยวข้องกับการรับการถ่ายโอนภารกิจโรงพยาบาลส่งเสริมสุขภาพตำบล (รพ.สต.) ให้มีความรู้ ความเข้าใจ และทักษะที่เกี่ยวกับระบบสุขภาพองค์รวมและการจัดทำแผนพัฒนาสุขภาพระดับพื้นที่แบบมีส่วนร่วม ที่ประชุมได้มอบหมายให้สำนักงานคณะกรรมการสุขภาพแห่งชาติ (สช.) เป็นองค์กรกลางเชื่อมประสานภาคียุทธศาสตร์ต่าง ๆ ที่มีภารกิจเกี่ยวข้องด้านเนื้อหาและกระบวนการจัดการอบรมหลักสูตร  
การอบรม ในการนี้ คณะผู้จัดทำโครงการพิจารณาเห็นว่าหลักสูตรดังกล่าว จะเป็นประโยชน์ต่อการพัฒนาศักยภาพบุคลากรในสังกัดองค์กรปกครองส่วนท้องถิ่น ที่จะนำไปสู่การพัฒนาระบบสุขภาพชุมชน/ระบบสุขภาพปฐมภูมิ   
และการจัดทำแผนพัฒนาสุขภาพระดับพื้นที่ จึงขอเชิญ สถ. เข้าร่วมบูรณาการความร่วมมือทางวิชาการจัดทำ  
โครงการดังกล่าว ดังนี้ **(เอกสารแนบ)**

1.1 มอบนโยบายการส่งเสริมสนับสนุนให้องค์การบริหารส่วนจังหวัดมีการขับเคลื่อนภารกิจด้านสุขภาพเพื่อรองรับการถ่ายโอน รพ.สต. ในวันที่ 20 สิงหาคม 2565 เวลา 10.00 – 12.00 น.

1.2 มอบหมายบุคลากรในสังกัดเข้าร่วมเป็นวิทยากรบรรยายแนวทางการจัดทำแผนพัฒนาสุขภาพระดับพื้นที่ ในวันที่ 20 สิงหาคม 2565 เวลา 13.00 – 14.00 น. และ เข้าร่วมกระบวนการวันที่   
20 – 21 สิงหาคม 2565

1.3 ขอใช้ตราสัญลักษณ์ของกรมส่งเสริมการปกครองท้องถิ่น ในการประชาสัมพันธ์  
และรับรองหลักสูตรดังกล่าว

1.4 ส่งบุคลากรในสังกัดเข้าร่วมเป็นวิทยากรและจัดกระบวนการอบรมดังกล่าว

1.5 ประสานแจ้งนายกองค์การบริหารส่วนจังหวัดเข้าร่วมรับการอบรมและมอบหมายบุคลากรในสังกัดที่รับผิดชอบภารกิจถ่ายโอนด้านสาธารณสุขเข้าร่วมอบรม หน่วยละ 5 ท่าน (ไม่มีค่าสมัคร  
การลงทะเบียน) เข้ารับการฝึกอบรม “หลักสูตร “การจัดการระบบสุขภาพท้องถิ่นแบบมีส่วนร่วม” เพื่อพัฒนาศักยภาพกองสาธารณสุข องค์การบริหารส่วนจังหวัด รองรับการถ่ายโอนสถานีอนามัยเฉลิมพระเกียรติ 60 พรรษา นวมินทราชินีและโรงพยาบาลส่งเสริมสุขภาพตำบล” ทั้งนี้ ผู้เข้ารับร่วมการฝึกอบรมสามารถเบิกค่าที่พัก ค่าพาหนะ ค่าเบี้ยเลี้ยง จากต้นสังกัดตามระเบียบที่เกี่ยวข้อง

/2. ข้อพิจารณา ...

-2-

**2. ข้อพิจารณา**

กสธ. (กง.ปร.) พิจารณาแล้ว เห็นควรดำเนินการดังนี้

2.1 เข้าร่วมมอบนโยบายการส่งเสริมสนับสนุนให้องค์การบริหารส่วนจังหวัด  
มีการขับเคลื่อนภารกิจด้านสุขภาพเพื่อรองรับการถ่ายโอน รพ.สต. ในวันที่ 20 สิงหาคม 2565   
เวลา 10.00 – 12.00 น. หากติดภารกิจโปรดมอบหมาย ร.อสถ. (บ)

2.2 อนุมัติให้ นางสาวภัชร์จิรัสม์ ธัชเมฆรัตน์ เข้าร่วมเป็นวิทยากรบรรยายแนวทาง  
การจัดทำแผนพัฒนาสุขภาพระดับพื้นที่ ในวันที่ 20 สิงหาคม 2565 เวลา 13.00 – 14.00 น. และเข้าร่วมกระบวนการวันที่ 20 – 21 สิงหาคม 2565

2.3 อนุญาตให้ใช้ตราสัญลักษณ์ของ สถ. เพื่อประชาสัมพันธ์ตามโครงการดังกล่าว

2.4 มีหนังสือถึง ผวจ. ทุกจังหวัด เพื่อแจ้งนายกองค์การบริหารส่วนจังหวัด เข้าร่วมการอบรมและมอบหมายบุคลากรในสังกัดที่รับผิดชอบภารกิจถ่ายโอนด้านสาธารณสุขเข้าร่วมอบรม หน่วยละ 5 ท่าน   
เพื่อเข้าร่วมฝึกอบรมหลักสูตรดังกล่าว

**3. ข้อเสนอ**

จึงเรียนมาเพื่อโปรดพิจารณา

(นางสาวสุจิตรา ดาวเรือง)

หน.กง.สส. รกท.

ผอ.กสธ.

หน.กง.ปร. ..............................

จนท. พิมพ์/ทาน .………...……..

ที่ มท ๐๘19.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม 2565

เรื่อง ขอความร่วมมือทางวิชาการเข้าร่วมโครงการฝึกอบรมเชิงปฏิบัติการหลักสูตร “พัฒนาศักยภาพ  
ด้านการจัดการระบบสุขภาพท้องถิ่นแบบมีส่วนร่วมให้กับกองสาธารณสุข องค์การบริหารส่วนจังหวัด   
สำหรับเตรียมความพร้อมรองรับการถ่ายโอนสถานีอนามัยเฉลิมพระเกียรติ 60 พรรษา นวมินทราชินีและโรงพยาบาลส่งเสริมสุขภาพตำบล”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการสุขภาพแห่งชาติ ด่วนที่สุด ที่ สช.สนพ. 0794/2565

ลงวันที่ 27 กรกฎาคม 2565 จำนวน 1 ชุด


ด้วยสำนักงานคณะกรรมการสุขภาพแห่งชาติ ขอความร่วมมือทางวิชาการเพื่อจัดทำโครงการฝึกอบรมเชิงปฏิบัติการหลักสูตร “พัฒนาศักยภาพด้านการจัดการระบบสุขภาพท้องถิ่นแบบมีส่วนร่วม  
ให้กับกองสาธารณสุข องค์การบริหารส่วนจังหวัด สำหรับเตรียมความพร้อมรองรับการถ่ายโอนสถานีอนามัยเฉลิมพระเกียรติ 60 พรรษา นวมินทราชินีและโรงพยาบาลส่งเสริมสุขภาพตำบล” ในวันที่ 19 – 21 สิงหาคม 2565 ณ ห้องประชุมแกรนด์เอบี โรงแรมมิราเคิล แกรนด์ คอนเวนชัน ถนนวิภาวดีรังสิต โดยกำหนดกลุ่มเป้าหมาย  
ให้นายกองค์การบริหารส่วนจังหวัด และบุคลากรในสังกัดที่รับผิดชอบภารกิจถ่ายโอนด้านสาธารณสุข  
เข้าร่วมอบรมดังกล่าว หน่วยละ 5 คน

ในการนี้ ขอความร่วมมือจังหวัดแจ้งนายกองค์การบริหารส่วนจังหวัดเข้าร่วมการอบรม  
และมอบหมายบุคลากรในสังกัดร่วมประชุมด้วย แห่งละ 5 คน เข้าการฝึกอบรมในหลักสูตรดังกล่าว โดยให้ส่งรายชื่อผู้เข้าร่วมอบรมฯ ผ่าน Google form ภายในวันที่ 16 สิงหาคม 2565 ทั้งนี้ สามารถดาวน์โหลดสิ่งที่ส่งมาด้วยได้ที่ https://bit.ly/3JGjDsj หรือ QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานป้องกันโรคติดต่อ

โทร. 0 2241 7225 หรือ 08 1174 3738

ไปรษณีย์อิเล็กทรอนิกส์ saraban@dla.go.th